钦定古今图书集成/明伦汇编/氏族典/第234卷 > 张兴
## 钦定古今图书集成/明伦汇编/氏族典/第234卷 > 张兴

按《后汉书张兴传》：“兴字君上，颍川鄢陵人也。习《梁丘
易》，以教授。建武中，举孝廉为郎，谢病去，复归聚徒。后
辟司徒冯勤府，勤举为孝廉，稍迁博士。永平初，迁侍
中祭酒。十年，拜太子少傅。显宗数访问经术，既而声
称著闻，弟子自远至者，著录且万人，为梁丘家宗。十
四年，卒于官。”子《鲂传》：“兴业位至张掖属国都尉。”